¡Ai, cuánta felicidá había nestes victories de la virtú!¡Qué clara y evidente se-y presentaba entóncenes la idea d'una Providencia! ¡ Dalgo asina debía ser l'éxtasis de los  místicos! Y el Don Saturnu entainando tornaba pa casa borrachu de sentimentalismu, amoyentando los tapuxos de la capa coles llárimes que-y salíen d'aquel bañu de sentimentalidá, como lo calletraba él. Esti atenrecimientu suyu yera más que nada piadosu, sobremanera nes nueches con lluna.